Diari Oficial de la Generalitat Valenciana


Sumari del DOGV 5886, del 05-11-2008 (2008/12553)

RESOLUCIÓ de 21 de maig de 2008, de la Direcció general per al Canvi Climàtic, per la qual s'atorga a l'empresa SA Payá Miralles l'autorització ambiental integrada per a una instal·lació industrial (existent) destinada a la fabricació de paper, al terme municipal de Mislata.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5886

Data del DOGV
:   05-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12446


Data del document
:   21-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Mislata
    * edifici industrial
    * empresa privada
    * indústria de pasta i paper

RESOLUCIÓ de 21 de maig de 2008, de la Direcció general per al Canvi Climàtic, per la qual s'atorga a l'empresa SA Payá Miralles l'autorització ambiental integrada per a una instal·lació industrial (existent) destinada a la fabricació de paper, al terme municipal de Mislata. [2008/12014]  
Vistos els documents que es troben en l'expedient 133/06 IPPC, instruït a instàncies de l'empresa SA Payá Miralles a fi d'obtenir l'autorització ambiental integrada per a les instal·lacions industrials (existents) destinades a la fabricació de paper, s'emet aquesta resolució de conformitat amb els següents   
Antecedents de fet  
Primer. Amb data 11 d'octubre de 2006, Xavier Ardiaca Colomer, en nom de la mercantil SA Payá Miralles, amb CIF A-46016903 i domicili social al carrer Sant Antoni 10, del terme municipal de Mislata (València), presenta en la Conselleria de Territori i Habitatge una sol·licitud d'autorització ambiental integrada per a les instal·lacions industrials (existents) destinades a la fabricació de paper, que es detallen en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de Mislata, en el qual es determina la compatibilitat de les instal·lacions delimitades per la UA3 del PGOU de Mislata, àmbit sobre el qual es resol aquesta autorització.  
Segon. En data 4 de desembre de 2006, se sol·licita al promotor documentació per a admetre a tràmit la sol·licitud, la qual es presenta en data 21 de desembre de 2006.  
Tercer. En data 27 de desembre de 2007, es comunica la condició d'interessada a M. Amparo Chiralt López, per concórrer les circumstàncies previstes en l'article 31 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Quart. En data 15 de març de 2007, es comunica als interessats l'admissió a tràmit de la sol·licitud i es remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Cinqué. Es troben en l'expedient els informes del Servei de Protecció de l'Ambient Atmosfèric, del Servei de Residus Industrials i de la Confederació Hidrogràfica del Xúquer.  
Sisé. Com a conseqüència del contingut d'aquests informes, amb data 17 d'abril de 2007, la Conselleria de Territori i Habitatge requereix nova documentació a l'empresa, que es presenta amb data 7 de maig de 2007.  
Seté. Amb data 28 de novembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5586).  
Durant aquest període es presenten al·legacions al projecte, a aquesta Conselleria i a l'Ajuntament de Mislata. En l'expedient consta el certificat de la informació pública.  
Les al·legacions i la resposta del promotor a aquestes s'han tingut en compte en la resolució de l'expedient, en estimar-ne algunes.  
Vuité. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Nové. En data 10 de desembre de 2007, es traslladen les al·legacions presentades a SA Payá Miralles, perquè incorporen al procediment les observacions oportunes, que es presenten el 28 de gener de 2008.  
Deu. S'han incorporat a l'expedient els informes emesos pel Servei de Protecció de l'Ambient Atmosfèric, Servei de Residus Urbans, Confederació Hidrogràfica del Xúquer i per l'Ajuntament de Mislata.  
Onze. Com a conseqüència del contingut d'aquests informes, amb dates 7 de març de 2008 i 8 d'abril de 2008, la Conselleria de Medi Ambient, Aigua, Urbanisme i Habitatge requereix nova documentació a l'empresa, que es presenta amb dates 17 de març i 1 d'abril de 2008.  
Dotze. Amb data 11 d'abril de 2007, l'Ajuntament de Mislata emet un informe en què s'exposen una sèrie d'aspectes als quals el promotor respon el 21 d'abril de 2008.   
Tretze. Amb data 17 d'abril de 2008, es rep un nou informe emés per la Confederació Hidrogràfica del Xúquer, en el qual s'incideix en la periodicitat amb què SA Payá Miralles ha de realitzar els autocontrols de qualitat d'abocament.  
Catorze. Amb data 28 d'abril de 2008, es remeten oficis dirigits als interessats, pel qual, de conformitat amb el que estableix l'article 20 de la Llei 16/2002, se'ls posa de manifest que l'expedient número 133/06 IPPC es troba a la seua disposició en el Servei de Control Integrat de la Contaminació de la Conselleria de Territori i Habitatge, carrer de Francesc Cubells, 7, de València, perquè en un termini de 10 dies hàbils puguen al·legar i presentar els documents i justificacions que estimen pertinents.  
Quinze. Amb data 28 d'abril de 2008, es realitza el tràmit d'audiència a SA Payá Miralles.  
Setze. Amb data 29 d'abril de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 133/06 IPPC de sol·licitud d'autorització ambiental integrada, promogut per SA Payá Miralles.  
Dèsset. Amb data 13 de maig de 2008, M. Amparo Chiralt López, en nom de Teresa Zarzo Aliena, presenta al·legacions sense haver-se personat per a revisar l'expedient administratiu ni la proposta de resolució.   
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 6.1.B de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana, i l'article 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a SA Payá Miralles l'autorització ambiental integrada per a una instal·lació industrial (existent) destinada a la fabrica  
  
\* \* \* \* \*  
ció de paper i cartó, que s'ha de desenvolupar a l'establiment situat al carrer de Sant Antoni 10, del terme municipal de Mislata (València), referent al Projecte bàsic per a sol·licitud d'una autorització ambiental integrada, de data 6 d'octubre de 2006 i subscrit pel Sr. Xavier Ardiaca Colomer, la qual queda inscrita en el Registre General d'Instal·lacions IPPC de la Comunitat Valenciana amb el número 280-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclou en aquesta autorització el següent focus, la nomenclatura del qual serà d'ara endavant la utilitzada per al millor control i comunicació de les emissions:  
Núm. focus Descripció  
F-1 Caldera generació de vapor (gas natural)  
Aquest focus estarà convenientment identificat in situ, d'acord amb aquesta nomenclatura. El termini per a la posada en funcionament de la nova caldera de gas natural és març de 2009.  
Els valors límit d'emissió per a focus canalitzats i la periodicitat de controls per ECMQA seran els següents:  
1.2. Control de l'emissió de contaminants per focus canalitzats  
1.2.1. Condicions de presa de mostres i expressió de resultats:  
a) Punts de presa de mostres: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Orde de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
e) La periodicitat mínima de control de les emissions per una entitat col·laboradora en matèria de qualitat ambiental serà biennal.  
1.3. Olors  
Encara que es tracta d'una indústria del sector paperer, pel seu procés productiu no s'han de generar les olors pròpies d'altres indústries del sector.  
No obstant això, quan l'òrgan competent ho considere necessari, podrà requerir al titular de la factoria la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13190. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
2.Soroll  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els valors límit de recepció externs -d'acord amb la nomenclatura establida en l'informe tècnic elaborat per a l'establiment de mesures correctores(seran:  
  
Durant la tramitació de l'expedient, per al compliment d'aquests límits, es va determinar la necessitat d'executar mesures correctores que, bàsicament, actuen sobre els paraments verticals en els focus corresponents a la màquina de paper i zona de tines, i finalment sobre la coberta de la fàbrica corresponent a aquests focus. A aquest efecte, s'ha presentat una proposta de mesures correctores pressupostades, que s'ha de desenvolupar en tres fases de forma consecutiva, l'eficàcia de les quals es comprovarà després de l'execució de cada una d'aquestes:  
Fase 1: pantalla acústica al perímetre exterior de la façana posterior (corresponent als punts P6, P7). Termini d'execució: 31 de juliol de 2009.  
Fase 2: tancament acústic de zona de tines (corresponent al punt P8). Termini d'execució: 31 de juliol del 2010.  
Fase 3: tractament acústic de coberta de fàbrica (corresponent als punts P6, P7 i P8). Termini d'execució: 31 de juliol del 2011.  
(1)Les mesures correctores es determinen per un estudi acústic executat que adopta límits de 45 dB(A) per al residencial en període nocturn i 45 dB(A) per al docent en període diürn (tot això, assumint la condició que en període nocturn no estaran ocupats els col·legis). No obstant això, en cas contrari s'hauran de complir els 35 dB(A).  
De manera complementària i lligat a l'adequació urbanística de l'entorn de la fàbrica, es projecta l'execució d'un apantallament vegetal al perímetre de la propietat, emprant espècies de fulla perenne. Igualment condicionat per la normativa urbanística municipal, l'horari de càrrega i descàrrega es limitarà al període establit entre les 08.00 i les 22.00 hores.  
Després de l'execució de cada una de les fases, es durà a terme una auditoria acústica per a comprovar-ne l'eficàcia i que, per tant, no se superen els límits en els punts d'inspecció considerats. Els resultats, d'acord amb els terminis previstos per a cada fase, s'elevaran a la consideració de la Direcció General per al Canvi Climàtic.  
  
\* \* \* \* \*  
Una vegada adequada la instal·lació als límits establits en aquesta resolució, cada tres anys després de la realització de l'última, s'haurà de dur a terme una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es mesurarà el nivell de soroll en els punts establits (P1-P8). L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3.Abocaments  
Pel que fa a abocaments indirectes, en el termini de tres mesos després de la resolució, es presentarà un certificat d'impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals.  
3.1. Aigües residuals industrials  
S'autoritza l'abocament d'aigües residuals a la séquia de Favara, al terme municipal de Mislata (València), procedents d'una instal·lació de fabricació de papers per a cigarrets i filtres especials d'acord amb les següents prescripcions tècniques i condicions:  
3.1.1. Origen de les aigües residuals  
3.1.2. Instal·lacions de depuració i evacuació  
7.1.7.4. Les instal·lacions de depuració i evacuació s'ajustaran a la documentació que consta en l'expedient de referència 1974VI0019 de la Confederació Hidrogràfica del Xúquer.  
4.3.1.6. La documentació tècnica mencionada exposa i justifica un sistema de tractament consistent en:  
- Pretractament per mitjà de desbast.  
- Tractament primari fisicoquímic: dosificació de reactius, floculació, flotació.  
4.7.7.5. El titular de l'autorització està obligat a mantenir els col·lectors i instal·lacions de depuració en perfecte estat de funcionament i haurà de designar una persona encarregada d'aquestes obligacions, a la qual subministrarà normes estrictes i mitjans necessaris per a l'esmentat funcionament.  
7.8.0.8. Les modificacions de detall que es pretenen introduir i tendisquen a millorar el projecte, tant en el tractament de l'efluent residual com en les obres i instal·lacions descrites en el projecte, hauran de ser sotmeses abans de la seua execució a l'aprovació de la Confederació Hidrogràfica del Xúquer. A aquesta finalitat, s'haurà de remetre a aquest organisme un certificat de la direcció de les obres en el qual s'indiquen la seua data d'inici i d'acabament, la posada en marxa i les possibles modificacions efectuades en el projecte que consta en l'ex  
  
\* \* \* \* \*  
  
\* \* \* \* \*  
pedient; tot això, en el termini màxim d'un mes comptador a partir de l'endemà al del seu inici i acabament.  
1.8.6.3. El beneficiari d'aquesta autorització ha de disposar, preceptivament, de les llicències que per a l'execució de les obres hagen d'atorgar els organismes corresponents.  
5.5.9.9. Si les instal·lacions de depuració no estan executades, el titular d'aquesta autorització està obligat a comunicar a la Confederació Hidrogràfica del Xúquer la finalització de les obres a l'efecte d'alçar l'acta de reconeixement final de les obres i instal·lacions de depuració, i presentar en el termini d'un mes des de la posada en marxa la primera declaració analítica que demostre el compliment dels límits i condicions de l'abocament, realitzat per una entitat col·laboradora del Ministeri de Medi Ambient.  
3.1.3. Localització del punt d'abocament  
3.1.4. Característiques, límits qualitatius i quantitatius de l'abocament  
Els objectius de qualitat de les aigües es fixen en funció dels seus usos posteriors, per la qual cosa, d'acord amb el Pla hidrològic de conca del Xúquer, aprovat pel Reial Decret 1664/1998, de 24 de juny, la séquia en què es realitza l'abocament té com a objectius de qualitat el corresponent a les aigües destinades a aplicacions agronòmiques (reg).  
Per a l'establiment dels objectius de qualitat s'ha tingut en compte allò disposat en el Reial decret 927/1988, de 29 de juliol, pel qual s'aprova el Reglament de l'administració pública de l'aigua i de la planificació hidrològica.  
D'altra banda, la zona geogràfica on se situa l'abocament està definida com a zona vulnerable en virtut del Decret 13/2000, de 25 de gener, del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.  
7.4.0.7. Les característiques quantitatives de l'abocament seran les següents:  
7.2.4.9. La composició de les aigües de l'efluent residual que s'autoritza a abocar no ha de superar, en cap cas, els valors límit d'emissió (VLE) que es fixen en la taula següent. Es prohibeix abocar aigües residuals els paràmetres de les quals superen els valors reflectits en aquesta taula:  
  
2.1.1.5. Queda terminantment prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament de domini públic hidràulic.  
3.1.5. Establiment dels programes de reducció de la contaminació  
Analitzada la documentació aportada i tenint en compte les caracteritzacions qualitatives de l'abocament i els valors límit d'emissió establits en aquesta autorització, no es considera necessària la presentació de cap programa de reducció de la contaminació sempre que l'abocament complisca els valors límit d'emissió fixats en aquesta autorització.  
3.1.6. Elements de control de les instal·lacions de depuració i els sistemes de mesurament de cabal i de la presa de mostres  
8.9.9.3. Elements de control de les instal·lacions de depuració.  
El punt de control disposarà de fàcil accessibilitat i estarà disposat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament. Per a assegurar la presa de mostres, el titular planteja la possibilitat de facilitar l'accés sense necessitat de la presència de personal de la companyia.  
2.7.8.1. Sistemes de mesurament de cabal i presa de mostres.  
A fi de realitzar controls i prendre mostres de les aigües residuals tractades, d'acord amb l'article 55.4 del Reial decret legislatiu 1/2001, de 20 de juliol, pel qual s'aprova el Text refós de la llei d'aigües, cada punt d'abocament disposarà de mesurador de cabal continu amb funció totalitzadora de volum d'abocament anual i una arqueta de presa de mostres que tinga fàcil accessibilitat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
En aplicació de la disposició addicional dotze de la Llei 10/2001, de 5 de juliol, del Pla hidrològic nacional, el titular haurà de presentar a aquest organisme les característiques tècniques i el punt d'ubicació del mencionat mesurador de cabal.  
7.6.1.0. Periodicitat en què és obligatori analitzar i acreditar els paràmetres i condicions de l'abocament  
A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat de l'abocament, en el qual es considere, almenys, la realització de dotze (12) anàlisis durant el primer any i sis (6) anàlisis els següents anys, sempre que puga demostrar-se que l'abocament del primer any compleix els valors límit d'emissió fixats en aquesta autorització. Si alguna de les mostres no resultara conforme, se'n prendran dotze (12) l'any següent. Les anàlisis contindran tots els paràmetres autoritzats i hauran de ser realitzades per un laboratori inscrit en el Registre Especial d'Entitats Col·laboradores de l'administració hidràulica, d'acord amb l'Ordre MAM/985/2006 de 23 de març de 2006. Les despeses derivades de l'exercici de l'esmentat autocontrol de qualitat aniran a càrrec del beneficiari d'aquesta autorització.  
Els resultats analítics de les mostres preses es remetran trimestralment al Servei d'Abocaments de la Confederació Hidrogràfica del Xúquer i anualment, dins del primer trimestre de cada any, es realitzarà una declaració de les incidències de l'explotació del sistema de tractament i resultats obtinguts per a la millora de l'abocament, del seu volum anual i del resum dels resultats analítics remesos.   
3.1.7. Actuacions i mesures en casos d'emergència  
Per a evitar els casos accidentals s'han d'adoptar les mesures següents: es disposa d'una fossa de recollida de les aigües de sobreeiximent, d'on es bomben a un depòsit per al seu posterior tractament en l'estació depuradora. La fàbrica disposa també d'un soterrani a nivell inferior al llit receptor. Els líquids que eventualment puguen recollir-se en aquest nivell són evacuats per mitjà de bombes, cosa que permet fer de bol de seguretat de tota la fàbrica. En cas d'accident, es paren les bombes i es gestiona, sense afectar el llit.  
En els casos d'escapaments o danys procedents d'abocaments, el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims i es preserve en tot cas la vida i integritat de les persones com també els béns de tercers i l'entorn natural.  
En casos d'emergència, el titular de l'autorització està obligat a informar la Confederació Hidrogràfica del Xúquer de forma immediata la situació creada per aquella com també les mesures adoptades per a pal·liar el seu efecte, tot això sense perjudici de la imputació de danys al domini públic hidràulic que escaiga. Així mateix, s'haurà d'informar Protecció Civil i els òrgans autonòmics implicats.  
Qualsevol anomalia en les instal·lacions de depuració d'aigües residuals que origine un abocament que supere els límits autoritzats s'haurà de comunicar per escrit immediatament a l'organisme de conca i, simultàniament, s'hauran d'adoptar les mesures necessàries per a corregir-la en el mínim termini.  
3.1.8. Incompliment d'aquestes condicions  
Quan la Confederació Hidrogràfica del Xúquer comprove que el titular incompleix alguna d'aquestes condicions, podrà, sense perjudici de la corresponent indemnització per danys causats al domini públic hidràulic, incoar un procediment sancionador per infracció tipificada en la lletra c) de l'article 116.3 del Reial decret legislatiu 1/2001, pel qual s'aprova el Text refós de la llei d'aigües, i iniciar, d'acord amb l'article 105 de l'esmentada llei, la revocació d'aquesta autorització d'abocament.  
3.1.9. Import del cànon de control d'abocament  
D'acord amb el que disposa l'article 113 del Text refós de la llei d'aigües (Reial decret legislatiu 1/2001 de 20 de juliol), els abocaments al domini públic hidràulic estan gravats amb una taxa denominada cànon de control d'abocaments l'import de la qual anual en euros, d'acord amb l'article 291 i següents del Reglament del domini públic hidràulic, és el resultat d'aplicar la fórmula següent:  
Cànon de control d'abocaments = K2 \* K3 \* K4 \* Volum \* Preu bàsic  
On,   
K2 és un coeficient que depén de les característiques de l'abocament, sent en aquest cas 1,09 per ser un abocament industrial classe 2.   
K3 és un coeficient que depén del grau de contaminació de l'abocament, sent igual a 0,5 sempre que les anàlisis de l'abocament demos  
\* \* \* \* \*  
tren que no se superen els valors límit d'emissió continguts en aquesta autorització.   
K4 és un coeficient que depén de la qualitat ambiental del medi receptor, sent en aquest cas 1 per ser un abocament en zona de categoria III (séquia de reg).  
Volum és el volum anual d'abocament autoritzat expressat en m³, sent en aquest cas 432.072 m³.  
Preu bàsic és el preu per m³ d'abocament, sent en aquest cas 0,03493 € per ser un abocament d'aigua residual industrial.  
D'acord amb l'anteriorment exposat, s'ha calculat l'import anual del cànon de control d'abocament que el titular d'aquesta autorització està obligat a pagar a la Confederació Hidrogràfica del Xúquer i que ascendeix a set mil setanta-sis euros amb quinze cèntims (7.076,15 €.).   
El cànon es meritarà el 31 de desembre de cada any i es liquidarà durant el primer trimestre de cada any el cànon de l'any anterior, coincidint així el període impositiu amb un any natural, excepte en l'exercici en què es produïsca l'autorització de l'abocament o el seu cessament. En aquest cas, es calcularà el cànon proporcionalment al nombre de dies de vigència de l'autorització o al nombre de dies naturals del període durant el qual es va efectuar l'abocament si aquest és major.   
3.1.10. Causes de revisió, revocació i caducitat  
1.2.95.2. Revisió  
D'acord amb l'article 104 del Text refós de la llei d'aigües (Reial decret legislatiu 1/2001 de 20 de juliol), aquest organisme podrà revisar les autoritzacions d'abocament en els casos següents:  
a) Quan sobrevinguen circumstàncies que, si hagueren existit anteriorment, haurien justificat la seua denegació o l'atorgament en termes distints.  
b) Quan es produïsca una millora en les característiques de l'abocament o una variació en el seu volum i així ho sol·licite l'interessat.  
c) Per a adequar l'abocament a les normes de qualitat ambiental corresponents al medi receptor previstos en el respectiu pla hidrològic de conca o, si no n'hi ha, a les normes d'emissió i de qualitat ambiental que es dicten amb caràcter general.  
En casos excepcionals, per raons de sequera o en situacions hidrològiques extremes, els organismes de conca podran modificar les condicions d'abocament a fi de garantir els objectius de qualitat, d'acord amb el que preveu l'article 104 del Text refós de la llei d'aigües.  
Mitjançant una resolució motivada i després d'audiència prèvia als interessats, l'organisme de conca acordarà la modificació de les condicions que resulte pertinent com a conseqüència de la revisió practicada d'acord amb allò especificat en els supòsits a), b) i c).  
La modificació de les condicions no donarà lloc a indemnització.  
10.2. Revocació  
Podran ser causa de revocació els casos d'incompliment d'alguna de les condicions d'aquesta autorització.  
Quan la Confederació Hidrogràfica del Xúquer comprove que el titular incompleix alguna d'aquestes condicions, d'acord amb l'article 105 del Reial decret legislatiu 1/2001, pel qual s'aprova el Text refós de la llei d'aigües podrà iniciar la revocació d'aquesta autorització d'abocament, sense que l'esmentada revocació done dret a indemnització.  
3.1.11. Altres condicions  
7.8.78.5. La inspecció i vigilància de les obres i el control i inspecció del tractament de les aigües residuals serà exercit per la Confederació Hidrogràfica del Xúquer, amb l'obligació del titular de l'abocament de prestar, en tot moment, l'ajuda corresponent al personal autoritzat per aquest organisme per a la presa de dades i qualsevol classe de mostres que en l'exercici de les seues funcions s'estimen necessàries. Aniran a càrrec del beneficiari les remuneracions i despeses que per aquests conceptes s'originen, d'acord amb les disposicions vigents. Si el funcionament de les instal·lacions de depuració no és correcte, es podran imposar les correccions oportunes per a aconseguir una eficient depuració.  
0.6.60.3. Aquesta autorització d'abocament s'atorga sense perjudici de tercer, deixant estalvi el dret de propietat i d'aprofitament dels recursos hidràulics del corrent en què s'aboca, com també les condicions sanitàries i de medi ambient de l'entorn natural, amb obligació, a càrrec del titular de l'autorització, d'executar les obres necessàries per a conservar o substituir les servituds existents.  
0.8.72.8. Els llots generats en el tractament hauran de ser extrets periòdicament i eliminats de forma adequada, siga a través de planta de compostatge, on es tractaran adequadament per al seu posterior ús en agricultura, d'acord amb allò que establit en el Reial decret 1310/1990, siga per la seua retirada a un abocador controlat  
8.2.81.6. El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, que li indicarà motivadament, si s'escau, el nou punt d'abocament. Els costos del canvi del punt d'abocament aniran a càrrec del seu titular.   
7.8.51.0. La Confederació Hidrogràfica del Xúquer es reserva el dret a realitzar totes les anàlisis de control que considere oportunes, les despeses inherents de les quals aniran pel seu compte quan les característiques de l'efluent residual complisquen les condicions d'aquesta autorització. En cas contrari, els costos aniran a càrrec del beneficiari.  
8.7.39.1. Qualsevol modificació de les característiques de l'autorització que s'expedeix requerirà l'autorització prèvia administrativa d'aquesta Confederació Hidrogràfica.  
5.9.77.8. Aquesta autorització no suposa ni exclou les que puguen ser necessàries d'altres organismes de l'administració general de l'Estat, autonòmica o local, de l'obtenció de les quals no queda eximit el beneficiari.  
Lligat a l'adequació urbanística de l'entorn de la fàbrica, es projecta executar les obres necessàries per a dur a terme l'abocament d'aigües residuals industrials tractades al clavegueram municipal. Aleshores, es presentarà un certificat emés per l'Ajuntament de Mislata de la connexió i acceptació dels abocaments d'aigües residuals a la xarxa de clavegueram municipal, amb indicació de la data en què es va realitzar l'esmentada connexió i la periodicitat amb què s'han de realitzar els controls.  
3.2. Aigües residuals urbanes  
Les aigües residuals urbanes, procedents de menjadors, lavabos, vestidors i laboratoris, es condueixen a la xarxa de sanejament municipal, a través un punt d'abocament.  
Es troba en l'expedient el corresponent permís d'abocament de l'Ajuntament de Mislata, de data 10 de març de 1992. No obstant això, s'haurà d'executar una arqueta que possibilite el control d'aquest abocament.  
3.3. Aigües pluvials  
Les aigües pluvials, procedents de baixants i patis es condueixen a la xarxa de sanejament municipal, a través d'un punt d'abocament.  
Es troba en l'expedient el corresponent permís d'abocament de l'Ajuntament de Mislata, de data 10 de març de 1992.  
4. Protecció del sòl i de les aigües subterrànies  
Es prohibeix l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
  
\* \* \* \* \*  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
El titular ha remés l'informe preliminar de situació del sòl que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la capacitat de producció del centre productiu detallat en l'annex I siga de l'entorn de 23.000 t/any de paper de fumar (rotllos i bobines) i paper d'impressió (rotllos i raimes).  
  
\* \* \* \* \*  
L'esmentat centre productiu està inscrit en el Registre de Petits Productors de Residus Tòxics i Perillosos de la Comunitat Valenciana, conforme estableix l'article 22 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos, i l'Ordre de 12 de març de 1998 de la Conselleria de Medi Ambient, Aigua, Urbanisme i Habitatge per la qual es crea i regula l'esmentat registre.  
Així mateix, es projecta generar els següents residus no perillosos:  
Els residus s'entregaran a gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys, s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
Així mateix, s'emplenarà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que puguen afectar el medi ambient  
No obstant això, si es produeix algun incident en les instal·lacions que comporte el seu funcionament anòmal i d'això en pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- causes de l'incident  
- hora en què es va produir i la seua duració   
- característiques de l'emissió o abocament   
- mesures correctores adoptades   
- hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14692:1996.  
Així mateix, quan es determine el tancament definitiu, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 21 de maig de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
SA Payá Miralles és una instal·lació industrial (existent) destinada a la fabricació de paper a partir de paper i cartó reciclat, ubicada al carrer de Sant Antoni 10, del terme municipal de Mislata (València).  
La capacitat de producció és de 23.000 t/any de paper de fumar (rotllos i bobines) i paper d'impressió (rotllos i raimes), partint de pasta cel·lulòsica.  
El procés de producció consta, bàsicament, de les etapes següents:  
Desintegració.  
Refinament.  
Dilució.  
Depuració de pasta.  
Taula de fabricació.  
Premses.  
Paper estucat de màquina.  
Rebobinatge.  
Expedició.  
El procés de fabricació es duu a terme en dues etapes: preparació de la pasta i fabricació de paper.  
Així, la primera etapa comença amb la recepció de les bales de pasta, per a, posteriorment, desintegrar-les en una desintegradora. Des d'allí, a través de diversos equips, se li dóna a la pasta la consistència i homogeneïtat desitjades. El corrent de pasta així tractada s'emmagatzema per a dosificar-la en la màquina de paper.  
En la segona etapa es fabrica el paper a partir de la simple deshidratació de la làmina de pasta de cel·lulosa que es distribueix en la capçalera de la màquina de paper. Per a això, i de manera contínua en la màquina de paper, inicialment la deshidratació es duu a terme per simple drenatge i per succió per caixes aspirants a buit, posteriorment es deshidrata per pressió, i finalment es realitza l'assecatge tèrmic previ al bobinatge i emmagatzemament fins a la seua expedició.  
Les aigües residuals industrials procediran bàsicament de la deshidratació de la pasta de cel·lulosa durant el procés de fabricació i, en menor grau, de la deshidratació de llots de depuració. Se sotmetran conjuntament a un tractament fisicoquímic en la planta de tractament d'aigües residuals (PTAR) de la indústria. Aquest tractament consistirà en un sistema de pretractament per mitjà de desbast i el posterior tractament primari fisicoquímic: dosificació de reactius, floculació i flotació. Les aigües residuals industrials així tractades s'aboquen a la séquia de Favara. Els llots de depuració es gestionen externament, després d'un procés de deshidratació per centrifugació, en què l'aigua extreta es recircula a la capçalera de la PTAR i es gestionen externament.  
Les aigües residuals urbanes, procedents de menjadors, lavabos, vestidors i laboratoris, es condueixen a la xarxa de sanejament municipal, a través un punt d'abocament.  
Els residus perillosos s'emmagatzemaran a cobert en contenidors adequats.